Ainoaan käsittelyyn esitellään päiväjärjestyksen 3. asia. Käsittelyn pohjana on valtiovarainvaliokunnan mietintö VaVM 2/2019 vp. Yleiskeskustelu asiasta päättyi 27.6.2019 pidetyssä istunnossa. Nyt ryhdytään lisätalousarvioehdotuksen yksityiskohtaiseen käsittelyyn. Pyydän tekemään muutosehdotukset. Yhdellä kertaa on mahdollista tehdä kaikki samaan vastalauseeseen liittyvät ehdotukset ja kannatukset. Keskustelussa tehtiin seuraavat lisätalousarviota koskevat, hyväksytyn menettelytavan mukaisesti keskuskansliaan kirjallisina jätetyt, edustajille monistettuina ja numeroituina jaetut ehdotukset: 1. Timo Heinonen kok Kari Tolvasen kok kannattamana 23.01.02: Vähennetään 1 500 000 euroa ministerien valtiosihteerien ja erityisavustajien palkkaukseen varatusta määrärahasta. (Vastalause 2, LTA 1) 2. Ville Vähämäki ps Sami Savion ps kannattamana 23.01.02: Vähennetään 2 900 000 euroa ministereiden, heidän valtiosihteeriensä ja erityisavustajien palkkauksesta. (Vastalause 1) 3. Ville Vähämäki ps Sami Savion ps kannattamana 23.01.02: Lausumaehdotus: "Eduskunta edellyttää, että hallitus vähentää poliittisten erityisavustajien määrää ja uudistaa valtiosihteerijärjestelmän." (Vastalause 1) 4. Ville Vähämäki ps Sami Savion ps kannattamana 24.30.66: Vähennetään 64 000 000 euroa varsinaiseen kehitysyhteistyöhön ehdotetusta määrärahasta. (Vastalause 1) 5. Ville Vähämäki ps Sami Savion ps kannattamana 24.30.66: Lausumaehdotus: "Eduskunta edellyttää, että hallitus asettaa kehitysavun tarjoamisen ehdoksi, että kohdemaa on sitoutunut väestönkasvun hallintaan sekä miesten ja naisten väliseen tasa-arvoon." (Vastalause 1) 6. Ville Vähämäki ps Sami Savion ps kannattamana 26.40.01: Poistetaan tilapäisen asiantuntijan Irakiin sijoittamiseen ehdotettu 100 000 euron määräraha. (Vastalause 1) 7. Ville Vähämäki ps Sami Savion ps kannattamana 26.40.01: Lausumaehdotus: "Eduskunta edellyttää, että hallitus selvittää ja julkaisee viipymättä turvapaikanhakijoista aiheutuvat kokonaiskustannukset." (Vastalause 1) 8. Ville Vähämäki ps Sami Savion ps kannattamana 26.40.01: Lausumaehdotus: "Eduskunta edellyttää, että hallitus kehittää kotoutumisen seurantaan mittarit, kriteerit sekä enimmäiskeston ja ryhtyy toimenpiteisiin, joilla vähennetään kotouttamisen kuluja merkittävästi sekä lisätään prosessien kustannustehokkuutta." (Vastalause 1) 9. Ville Vähämäki ps Sami Savion ps kannattamana 26.40.22: Lausumaehdotus: "Eduskunta edellyttää, että hallitus tehostaa kielteisen turvapaikkapäätöksen saaneiden, luvattomasti maassa olevien henkilöiden poistamista Suomesta." (Vastalause 1) 10. Ville Vähämäki ps Sami Savion ps kannattamana 28.70.05: Lausumaehdotus: "Eduskunta edellyttää, että hallitus pyrkii suitsimaan valtionhallinnon kehittämiskustannuksia ja että isoimmat ja jatkuvat menolisäykset kohdistettaisiin varmasti toteutettaviin tai monikäyttöisiin hankkeisiin." (Vastalause 1) 11. Ville Vähämäki ps Sami Savion ps kannattamana 28.80.30: Lausumaehdotus: "Eduskunta edellyttää, että hallitus ryhtyy toimenpiteisiin, joilla Ahvenanmaan tasoitusmaksun taso lasketaan kohtuulliselle tasolle maakunnan velattomuus ja Manner-Suomeen verrattuna erittäin hyvä taloudellinen tilanne huomioiden." (Vastalause 1) 12. Leena Meri ps Ari Koposen ps kannattamana 31.10.20: Lisätään 500 000 euroa valtatien 25 eteläpuolella olevan maantien 130 rampin muuttamiseksi liikennöitäväksi kahteen suuntaan. (LTA 2) 13. Laura Huhtasaari ps Vilhelm Junnilan ps kannattamana 31.10.20: Lisätään 1 000 000 euroa Honkajoen Katkontien kunnostukseen. (LTA 3) 14. Jari Koskela ps Laura Huhtasaaren ps kannattamana 31.10.20: Lisätään 1 500 000 euroa maantien 257 Lavia—Kullaa kunnostamiseen. (LTA 4) 15. Leena Meri ps Ari Koposen ps kannattamana 31.10.20: Lisätään 2 000 000 euroa valtatien 25 ja Hyvinkään Kalevankadun liittymän muuttamiseksi eritasoliittymäksi. (LTA 5) 16. Ville Vähämäki ps Sami Savion ps kannattamana 31.10.20: Lisätään 27 000 000 euroa perusväylänpitoon. (Vastalause 1) 17. Sheikki Laakso ps Juho Eerolan ps kannattamana 31.10.20: Lisätään 190 000 000 euroa valtatien 15 Kouvola—Kotka-tien kunnostamiseen. (LTA 6) 18. Ville Vähämäki ps Sami Savion ps kannattamana 31.10.20: Lausumaehdotus: "Eduskunta edellyttää, että hallitus lisää panostuksia liikenneväylien pullonkaulojen poistamiseen." (Vastalause 1) 19. Ville Vähämäki ps Sami Savion ps kannattamana 31.10.20: Lausumaehdotus: "Eduskunta edellyttää, että hallitus ryhtyy toimenpiteisiin käynnistääkseen kokeilun nopeusrajoitusten nostamiseksi moottoriteillä liikenneolosuhteiden sekä tieosuuden kunnon sen salliessa." (Vastalause 1) 20. Vilhelm Junnila ps Mauri Peltokankaan ps kannattamana 31.10.77: Lisätään 500 000 euroa Turun kehätien vaiheittaisen suunnitelman nopeuttamiseen. (LTA 7) 21. Timo Heinonen kok Kari Tolvasen kok kannattamana 31.10.77: Lisätään 6 500 000 euroa Espoon kaupunkiradan rakentamiseen ja momentin perusteluihin lisätään maininta, että hankkeesta saa aiheutua valtiolle menoja yhteensä enintään 200 000 000 euroa. (Vastalause 2) 22. Ville Vähämäki ps Sami Savion ps kannattamana 31.10.77: Lisätään 40 000 000 euroa väyläverkon kehittämiseen. (Vastalause 1) 23. Ville Vähämäki ps Sami Savion ps kannattamana 31.10.77: Lausumaehdotus: "Eduskunta edellyttää, että hallitus varmistaa sen, että Suomi saa osuuden Euroopan unionin TEN-T-rahoituksesta." (Vastalause 1) 24. Ville Vähämäki ps Sami Savion ps kannattamana 31.10.77: Lausumaehdotus: "Eduskunta edellyttää, että hallitus suunnitteluvaiheen jälkeen ryhtyy toimenpiteisiin tunnin junayhteyksien rakentamiseksi Helsingin ja Tampereen välille sekä alkaa valmistella nopeiden junayhteyksien toteuttamista siitä eteenpäin Ouluun (ns. neljän tunnin juna) ja Jyväskylään asti sekä Itä-Suomen yhteysvälien nopeuttamista." (Vastalause 1) 25. Ville Vähämäki ps Sami Savion ps kannattamana 32.20.44: Lausumaehdotus: "Eduskunta edellyttää, että hallitus muuttaa tukijärjestelmää siten, että kotimaisten sahojen sivutuotteet jatkojalostetaan sekä hyödynnetään sähkön ja lämmön tuotannossa." (Vastalause 1) 26. Ville Vähämäki ps Sami Savion ps kannattamana 32.20.44: Lausumaehdotus: "Eduskunta edellyttää, että hallitus edistää hallitusohjelmassa esitettyjä biokaasuhankkeita nopealla aikataululla ja sujuvoittaa säädöksiä biokaasuhankkeiden nopean aloittamisen edistämiseksi sekä käynnistää valmistelun mahdollisten valtiontukikysymysten ratkaisemiseksi." (Vastalause 1) 27. Timo Heinonen kok Kari Tolvasen kok kannattamana 33.10.60: Vähennetään 5 000 000 euroa Kansaneläkelaitoksen sosiaaliturvarahastojen toimintakuluihin ehdotetusta määrärahasta. (Vastalause 2, LTA 9) 28. Ville Vähämäki ps Sami Savion ps kannattamana 33.10.60: Lausumaehdotus: "Eduskunta edellyttää, että hallitus minimoi epävarmojen hankkeittensa valmistelukustannukset ja antaa viipymättä eduskunnalle selvityksen vaihtoehtoisista eläkemalleista, niiden kustannuksista ja vaikutuksista muihin etuisuuksiin." (Vastalause 1) 29. Ville Vähämäki ps Sami Savion ps kannattamana yleisperustelut: Lausumaehdotus: "Eduskunta edellyttää, että hallitus varautuu kolmikannan epäonnistumiseen työllisyyttä kasvattavien toimien laatimisessa ja laatii oman ohjelmansa työllisyyden kasvattamiseksi." (Vastalause 1) 30. Ville Vähämäki ps Sami Savion ps kannattamana yleisperustelut: Lausumaehdotus: "Eduskunta edellyttää, että hallitus varautuu pitkittyvään heikon taloussuhdanteen jaksoon laatimalla etukäteen talouden vakauden ja kasvuedellytykset turvaavan varasuunnitelman. Suunnitelmassa täytyy huomioida hintakilpailukykyä nopeasti nostavat toimet." (Vastalause 1) 31. Timo Heinonen kok Kari Tolvasen kok kannattamana yleisperustelut: Lausumaehdotus: "Eduskunta edellyttää, että hallitus sitoo pysyvien lisämenojen toteutuksen työllisyyden kasvuun ja työllisyystoimenpiteiden hyväksymiseen." (Vastalause 2) 32. Timo Heinonen kok Kari Tolvasen kok kannattamana yleisperustelut: Lausumaehdotus: "Eduskunta edellyttää, että hallitus tavoittelee määrätietoisesti julkisen talouden tasapainottamista sekä esittää eduskunnalle suunnitelman kestävyysvajeen umpeen kuromiseksi." (Vastalause 2) 33. Timo Heinonen kok Kari Tolvasen kok kannattamana yleisperustelut: Lausumaehdotus: "Eduskunta edellyttää, että hallitus viipymättä käynnistää yleissuunnitelman pääradan nopeasta Helsinki—Riihimäki—Hämeenlinna—Tampere-yhteysvälistä sisältäen Lentoradan." (Vastalause 2) 34. Timo Heinonen kok Kari Tolvasen kok kannattamana yleisperustelut: Lausumaehdotus: "Eduskunta edellyttää, että hallitus valmistelee valtion omaisuuden myynnillä rahoitettavat kertaluonteiset panostukset uudelleen. Jos valtion omaisuutta päätetään myydä, tulee panostuskohteiden olla todellisia tulevaisuusinvestointeja, kuten kaupunkien välisten nopeiden ratayhteyksien hankeyhtiöiden sekä korkeakoulujen pääomituksia." (Vastalause 2) 35. Timo Heinonen kok Kari Tolvasen kok kannattamana yleisperustelut: Lausumaehdotus: "Eduskunta edellyttää, että hallitus kohdistaa tulevissa talousarvioesityksissään hallitusohjelmassa esitetyt koulutuksen järjestämiseen tarkoitetut määrärahat, kuten opettajien palkkaus, rahoitettavaksi pysyvistä julkisen talouden menoista." (Vastalause 2)
On tehty ehdotukset 1.- 35. Ehdotuksista on äänestettävä. Timo Heinosen ehdotus 1 ja Ville Vähämäen ehdotus 2 koskevat samaa määrärahaa. Ensin äänestetään ehdotuksesta 2 ehdotusta 1 vastaan ja sitten voittaneesta mietintöä vastaan.
Ainoaan käsittelyyn esitellään päiväjärjestyksen 5. asia. Puhemiesneuvosto ehdottaa, että eduskunta päättäisi keskeyttää valtiopäivät tämän istunnon päätyttyä sekä kokoontua jatkamaan työtään keskiviikkona 4.9.2019 klo 14. Keskustelua ei syntynyt.
Toivotan kaikille edustajille oikein aurinkoista ja rentouttavaa kesää. Toivotan myös hyvää kesää henkilökunnalle ja medialle.